RĪGAS DAUGAVGRĪVAS VIDUSSKOLA

Parādes iela 5C, Rīga, LV-1016, tālrunis 67432168, fakss 67430210, e-pasts rdgps@riga.lv

IEKŠĒJIE NOTEIKUMI

Rīgā

|  |  |
| --- | --- |
| 12.10.2022. |  Nr.PSD-22-3-nts |

**Mācību priekšmetu olimpiāžu organizēšanas kārtība**

*Izdota saskaņā ar Izglītības likuma 17.panta trešās daļas 27. punktu,*

 *Skolas nolikumu*

1. **Vispārīgie noteikumi**
	1. Kārtība nosaka, kā Rīgas Daugavgrīvas pamatskola (turpmāk – skola) organizē talantīgajiem skolēniem mācību priekšmetu olimpiādes (turpmāk tekstā – olimpiādes).
	2. Olimpiādes skola organizē, lai apzinātu talantīgākos skolēnus, kuri parāda izcilas spējas mācību priekšmeta padziļinātā apguvē, tādējādi veicinot savu radošo un izziņas darbību, kā arī piedalīsies cita līmeņa mērogā olimpiādēs.
	3. Olimpiāžu saturs ir sarežģītāks par vispārējās izglītības saturu un ar augstākām prasībām nekā tas noteikts mācību priekšmetu standartos. Talantīgiem (īpaša apdāvinātība, izcilas spējas, kuras nepieciešams izkopt) skolēniem, kuriem ir interese par attiecīgā mācību priekšmeta sarežģītāka satura izzināšanu, ir nodrošināta iespēja attīstīt savas dotības šajā zinību jomā.
2. **Olimpiāžu organizēšana**
	1. Skola organizē 1.posma olimpiādes.
	2. Skolas olimpiādē piedalās skolas skolēni (turpmāk- dalībnieki), bet pēc savas iniciatīvas skola var aicināt citu vispārējās izglītības iestādes dalībniekus.
	3. Katras skolas olimpiādes norises kārtību un olimpiādes uzdevumu saturu nosaka skolas direktora apstiprināts mācību priekšmetu olimpiādes nolikums ( turpmāk- Nolikums), kurā noteikts olimpiādes norises datums, vieta, laiks, ka arī uzdevumu vērtēšanas kritēriji.
	4. Nolikums arī nosaka olimpiāžu dalībnieku pieteikšanas kārtību, maksimālo dalībnieku skaitu no katras klases, kārtību, kādā dalībniekiem paziņo olimpiādes rezultātus.
	5. Nolikuma projektu, uzdevumus un darba plānu olimpiādei sagatavo metodisko komisiju (turpmāk tekstā-MK) vadītāji kopā ar direktora vietniekam.
	6. MK vadītājs ne vēlāk kā 14 dienas pirms olimpiādes nosūta saskaņošanai direktora vietniekam Nolikuma projektu.
	7. Direktora vietnieka pienākums ir nodrošināt konkrētā mācību priekšmeta skolotāju līdzdalību olimpiādes norises nodrošināšanai.
	8. Olimpiādes notiek pēc skolas direktora rīkojuma, kurš nosaka darbu vērtēšanai olimpiādes komisijas (turpmāk- komisija) sastāvu, olimpiādes vadītāju un novērotāju katrai olimpiādes norises telpai un viņa pienākumus.
3. **Olimpiāžu organizēšanas metodiskā komisijas pienākumi**
	1. Metodiskā komisija nodrošina:
	2. Skolas olimpiādes materiālu sagatavošanu, uzdevumu pavairošanu;
	3. Skolas olimpiādes uzvarētāju apbalvošanu (Atzinības raksti un suvenīri, Pateicības);
	4. Olimpiāžu uzdevumu konfidencialitāti;
	5. Telpas un olimpiādes specifikai atbilstošu tehnisko nodrošinājumu;
	6. Nosaka skolēnu skaitu, lai virzītu dalībai tālākos posmos.
4. Ja ir izmaiņas prognozētajā olimpiādes dalībnieku skaitā, MK vadītājs to precizē ne vēlāk kā 5 darba dienas, pirms olimpiādes datuma paziņo direktores vietniekam.
5. **Olimpiādes komisija**
6. Olimpiādi organizē un vada komisija, katras olimpiādes komisijas sastāvu nosaka skolas direktors.
7. Komisija sastāvā ir vismaz 3 locekļi: direktora vietnieks, attiecīgā mācību priekšmeta MK vadītājs un vismaz 1 skolotājs.
8. Direktora vietnieks vai MK vadītājs ir komisijas priekšsēdētājs.
9. **Olimpiādes norise**
10. Visu olimpiāžu sākums noteikts plkst. 10.00.
11. Ja dalībnieks nokavē olimpiādes sākumu, viņam ir tiesības piedalīties olimpiādē un pildīt uzdevumus, taču darba izpildes laiks netiek pagarināts.
12. Ja dalībnieks nav savlaicīgi pieteikts, tad viņš var piedalīties olimpiādē ārpus konkursa.
13. Uzdevumus drīkst saņemt un atvērt tikai komisijas priekšsēdētāja klātbūtne vienu dienu pirms olimpiādes no plkst.12.00.
14. Komisijas priekšsēdētājs ir atbildīgs par uzdevumu satura neizpaušanu, kā arī nodrošina uzdevumu pavairošanu atbilstoši olimpiādei pieteikto skolēnu skaitam.
15. Katrā olimpiādes norises telpā olimpiādes laikā atrodas vismaz divi skolotāji: 1 vadītājs un 1 novērotājs.
16. Pirms olimpiādes sākuma vadītājs iepazīstina dalībniekus ar olimpiādes norisi.
17. Vadītājs līdz olimpiādes beigām nav tiesīgs skaidrot dalībniekiem darba saturu.
18. Par vadītāju var būt skolotājas, kurš nestrādā šajā klasē un nav šo mācību priekšmeta skolotājs.
19. Olimpiādes norises laikā vadītājs un novērotājs nedrīkst tuvoties olimpiādes dalībniekiem.
20. Skolēns olimpiādes laikā drīkst lietot tikai tos palīglīdzekļus, kas norādīti konkrētās olimpiādes programmā.
21. Olimpiādes darbu dalībnieks aizpilda ar pildspalvu. Zīmuli drīkst lietot tikai zīmējumos.
22. Pie dalībnieka olimpiādes laikā nedrīkst atrasties mobilie saziņas līdzekļi. Šī nosacījuma neievērošana var būt par iemeslu dalībnieka diskvalifikācijai.

1. **Olimpiādes darbu vērtēšana, uzvarētāju noteikšana un apbalvošana**
2. Olimpiādes uzdevumus vērtē un uzvarētājus nosaka olimpiāžu komisija, atbilstoši olimpiāžu noteiktajai kārtībai un Nolikumam.
3. Komisijas loceklis drīkst vērtēt tās klašu grupas darbus, kurā nav viņa sagatavoto skolēnu.
4. Visi olimpiāžu dalībnieku darbi tiek šifrēti, atšifrēt skolēnu vārdus drīkst tikai pēc pilnīgas darbu vērtēšanas pabeigšanas.
5. Komisijas locekļi vienojas par skaidriem olimpiādes darbu vērtēšanas kritērijiem un atbilstošu vērtējumu, lai novērstu atšķirīgu izpratni uzdevumu vērtēšanā.
6. Uz katra izlabotā olimpiādes darba skolotājs parakstās, uzņemoties atbildību par labošanas kvalitāti.
7. Par darbu glabāšanu atbild komisijas priekšsēdētājs.
8. Ja visus darbus nav iespējams novērtēt vienā dienā, vērtēšanas pārtraukuma laikā to glabāšana tiek nodrošināta seifā.
9. Pēc olimpiādes nolikumā noteiktajiem kritērijiem komisija vienojas par godalgoto vietu skaitu, izvērtējot dalībnieku rezultātus, un piešķir I, II, III vietu, kā arī vienu vai vairākus atzinības rakstus par labiem rezultātiem.
10. Ja vairāki dalībnieki ieguvuši vienādu punktu skaitu, viņiem piešķir vienādu godalgoto vietu.
11. Piešķirto godalgoto vietu un Atzinību skaits nepārsniedz 1/3 no kopējā attiecīgās olimpiādes dalībnieku skaita.
12. Olimpiāžu komisija var ierosināt izteikt Pateicību pedagogam par izglītojamo sagatavošanu olimpiādei.
13. Olimpiāžu uzvarētājus apbalvo ar Diplomiem, Atzinības rakstiem un suvenīriem vai Pateicībām.
14. Olimpiādes rezultātus apkopo protokolā, kuru ar parakstu apstiprina komisijas priekšsēdētājs un komisijas locekļi.
15. Parakstīto protokolu datorrakstā un arī elektroniskā formā komisijas priekšsēdētājs iesniedz direktora vietniekam 2 darba dienu laikā pēc olimpiādes norises.
16. Olimpiādes rezultātus paziņo dalībniekiem 3 darba dienu laikā pēc olimpiādes norises.
17. Pēc olimpiādes rezultātu paziņošanas skolēnam un skolotajam ir tiesības iesniegt olimpiādes komisijai iesniegumu ar lūgumu pārskatīt olimpiādē saņemto vērtējumu.
18. Komisija izskata iesniegumu un paziņo skolēnam pieņemto lēmumu 7 darba dienu laikā pēc iesnieguma saņemšanas.
19. **Noslēguma jautājumi**
20. Skolas olimpiādes uzvarētāji piedalās tālākos olimpiādes posmos.
21. Uz tālākajiem olimpiādes posmiem skolēnus pavada un par viņu drošību atbild skolas norīkots pedagogs.

Direktore O.Seļutina